Diari Oficial de la Generalitat Valenciana


Sumari del DOGV 7823, del 07-07-2016 (2016/5170)

Informació pública de l'estudi de detall en la parcel·la Din.6 en la zona TER-3B del pla parcial de Beniferri, en l'àmbit de l'avinguda de les Corts Valencianes i dels carrers del Camp de Túria, de Còrdova i dels Xiprers.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7823

Data del DOGV
:   07-07-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/5170


Data del document
:   01-07-2016

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de l'estudi de detall en la parcel·la Din.6 en la zona TER-3B del pla parcial de Beniferri, en l'àmbit de l'avinguda de les Corts Valencianes i dels carrers del Camp de Túria, de Còrdova i dels Xiprers. [2016/5170]  
La Junta de Govern Local de l'Ajuntament de València, en sessió realitzada l'1 de juliol de 2016, va adoptar l'acord que en la seua part dispositiva diu el següent:  
  
«Primer. Iniciar el procés de consulta a les administracions públiques afectades i persones interessades de l'estudi de detall corresponent a l'illa de cases que conté la parcel·la Din.6, en la zona TER-3B del pla parcial PRR-14 Beniferri, delimitada per l'avinguda de les Corts Valencianes i els carrers del Camp de Túria, de Còrdova i dels Xiprers a València, durant un termini de 20 dies, per mitjà dels corresponents anuncis en el Diari Oficial de la Comunitat Valenciana i en un diari no oficial d'àmplia difusió de la localitat, per a posar a disposició del públic la documentació, en les dependències municipals i en la web municipal.  
Segon. Comunicar este acord als servicis municipals afectats.  
  
Tercer. Notificar este acord a les persones identificades com a públic interessat en l'informe ambiental territorial i estratègic, que són:  
  
- La mercantil RSE Hijos, SLU.  
- La mercantil Euromerit, SL.  
  
Quart. Procedir a la inserció en la pàgina web municipal (www.valencia.es) de la documentació sotmesa a informació pública, i posar-la a disposició del públic en l'Oficina Municipal d'Informació Urbanística, situada en la planta baixa de l'edifici municipal de l'antiga Fàbrica de Tabac ubicat en el carrer d'Amadeu de Savoia, número 11.»  
  
I de conformitat amb el que establix l'article 57 en relació amb el 53 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), s'obri el període de consultes i informació pública per a la presentació d'al·legacions durant el termini de 20 dies hàbils, a comptar de l'endemà de la publicació d'este acord en el Diari Oficial de la Comunitat Valenciana (DOCV).  
  
La documentació es troba a disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en la web d'Urbanisme (www.valencia.es/urbanisme), en compliment de l'article 53.2 de la LOTUP.  
  
València, 1 de juliol de 2016.- El secretari: Manuel Latorre Hernández.